rejauldu/bengali-wikipedia huggingface dataset:
ইটের মাটি বলতে আগুনে পোড়ানে ইট তৈরিতে বা বা ক্ষুদ্র মৃৎশিল্পে ব্যবহার উপযোগী মাটিকে বুঝায়। সাধারণত ক্যালসিয়াম, লৌহ, ও অন্যান্য উপাদানের অশোধিত মাটিকেও ইটের মাটি বলা হয়। খাদ্য নিরাপত্তা নিশ্চিত করতে ফসলী জমির মাটি ব্যবহার বন্ধের উদ্দেশ্যে ইটের মাটি বা ইটের ব্যবহারের বিকল্প হিসেবে ব্লক ব্যবহার উৎসাহিত করা হয়েছে বিভিন্ন দেশের আইনে। এ আইনে কৃষি কাজে প্রয়োজনীয় জমির উপরিভাগের উর্বর মাটি এবং ইট তৈরিতে পরিবেশ দূষণ কমবে বলে মনে করা হয়।   উপাদান  ইটের মাটির মৌলিক রাসায়নিক উপাদানগুলো হচ্ছে অ্যালুমিনা, সিলিকা, লৌহ অক্সাইড, চুন, ম্যাগনেশিয়া, ও ক্ষার। এসব উপাদানে তারতম্য থাকলে ইট বা মৃৎশিল্প তৈরি বিষয়গুলো ওপর বড় ধরনের প্রভাব পড়ে। এছাড়া মাটিতে লৌহকণা, দ্রবণীয় লবণ, চুনাপাথর ও পাথরকণার মতো কিছু ক্ষতিকারক উপাদান থাকলে তৈরিকৃত ইট বা মৃৎশিল্পের ক্ষতি হয়।   প্লাইসটোসিন ও হলোসিন নমুনার সার্বিক রাসায়নিক উপাদানসমূহ ভালো মানের ইট ও মৃৎশিল্প তৈরির জন্যে ভালো। তবে হলোসিন মাটি ৬০ দশমিক ৭২ থেকে ৬০ দশমিক ৪৯ ভাগ সিলিকা, ১ দশমি ১১ থেকে ১ দশকি ৪৯ ভাগ চুন ও ২ দশমিক ১৬ থেকে ২ দশমিক ৮৭ ভাগ ম্যাগনেসিয়াম রয়েছে। প্লাইসটোসিনে ১৯ দশমিক ৯৫ থেকে ২১ দশমিক শূন্য ৭ ভাগ মধুপুর কর্দম অ্যালুমিনা ও ৮ দশমি ১২ থেকে ৯ দশমিক ৮২ ভাগ লৌহ অক্সাইডে রয়েছে। মধুপুর কর্দম অ্যালুমিনা সমৃদ্ধ হলেও প্রয়োজনীয় মাত্রার বেশ কম বিধায় ইট প্রস্ত্ততের জন্য খুব ভালো হয় না। কর্দমে উল্লেখযোগ্য পরিমাণ লৌহকণা ছাড়াও দ্রবণীয় লবণ, যৌগ পদার্থ ও উদ্ভিজ্জ পদার্থের মতো ক্ষতিকর উপাদানও তুলনমূলক কম থাকে।   বাংলাদেশের ঢাকা, নরসিংদি, নারায়ণগঞ্জ জেলার হলোসিন ইটের মাটি ও প্লাইসটোসিন মাটির রাসায়নিক, খনিজতাত্ত্বিক ও প্রকৌশলগত গুণাগুণ পরীক্ষ করে জানা গেলো হলোসিন নমুনার উপাদানগুলো হলো ইলাইট, কোয়ার্টজ, কেওলিনাইট ও ক্লোরাইট। প্লাইসটোসিন মাটির প্রধান উপাদান হলো ইলাইট, কোয়ার্টজ ও কেওলিনাইট। এস উপাদানে ছোট উপাদান হিসেবে প্লাজিওক্লেস ও পটাশ ফেল্ডস্পার থাকলেও কোনো নমুনার মধ্যেও মন্টমরিল্লো নাইট  কর্দম শনাক্ত করা যায়নি।  এ মাটির হলোসিন নমুনা সাধারণত পলি আকৃতির ৫৩ দশমিক ২৪ থেকে ৮৪ দশমিক ৩১ ভাগ কণা দ্বারা গঠিত। এছাড়া প্লাইসটোসিন নমুনায় ৪৩ দশমিক ৪৩ থেকে ৪৯ দশমি ৮৫ ভাগ কাদা জাতীয় কণা পলিকণার চেয়ে ৩৪ দশমিক ৭৫ থেকে ৪৩ দশমি ২৫ ভাগ বেশি।   গুনাগুন  মাটির কর্মক্ষমতার দিক বিবেচনায় নিলে সব নমুনাই নিষ্ক্রীয় ও স্বাভাবিক ধরনের হলে ইট প্রস্ত্ততে বেশি উপযোগী। এছাড়া ভালো মানের ইট অথবা মৃৎশিল্প তৈরিতে ডুপি টিলা স্তরসমষ্টির মাটি বেশ উপযোগী বলে প্রমাণিত। নমনীয় সীমা, তরল সীমা ও নম্যতা সূচক মানদদণ্ডের বিবেচনায় মাটির হলোসিন নমুনা মধ্যম নমনীয়তা ও প্লাইসটোসিন নমুনা মধ্যম থেকে উচ্চ নমনীয়তার হয়। প্লাইসটোসিন মধুপুর কর্দমের প্রসারিত হওয়ার ক্ষমতা হলোসিন মাটির চেয়ে অল্প বেশি। নমুনাগুলোর রৈখিক সংকোচন অনুযায়ী হলোসিন ইটের মাটি ‘অপ্রান্তিক’ থেকে ‘প্রান্তিক’ ও প্লাইসটোসিন কর্দম প্রান্তিক হয়। সব ধরনের নমুনাই ঘনায়তন সংকোচন মান প্রচলিত ইট তৈরিতে অনুমোদিত মাত্রার মধ্যে আছে। ।   তথ্যসূত্র   বিষয়শ্রেণী:মৃত্তিকা জীববিজ্ঞান
left|100px এখন আপনি জানেন কিভাবে নিবন্ধে তথ্যসূত্র যুক্ত করতে হয়, কিন্তু উৎসগুলি নির্ভরযোগ্য হওয়া উচিত নয় কি? উইকিপিডিয়ার নিবন্ধে নির্ভরযোগ্য প্রকাশিত উৎসের প্রয়োজন হয় যাতে সেগুলো নিবন্ধে উপস্থাপিত তথ্য সরাসরি সমর্থন করতে পারে।  উইকিপিডিয়ায় উৎস শব্দের তিনটি অর্থ: কাজটি নিজেই (উদাহরনস্বরুপ, একটি নথি, নিবন্ধ, কাগজ, বা বই), কর্মটির প্রনেতা (উদাহরনস্বরুপ, লেখক), ও কর্মটির প্রকাশক (উদ্বাহরনস্বরুপ, ক্যামব্রিজ ইউনিভার্সিটি প্রেস)। এই তিনটি নির্ভরযোগ্যতা প্রভাবিত করতে পারে।  সাধারন নিয়ম হলো, যত বেশি মানুষ ঘটনাটি পরীক্ষা, আইনি বিশ্লেষণ ও লেখাটি সূক্ষ্মভাবে বিশ্লেষণ করবে তথ্যটি আরো বেশি নির্ভরযোগ্য হবে। একাডেমিক ও পর্যবেক্ষিত প্রকাশনা সবচেয়ে নির্ভরযোগ্য উৎস হিসেবে গৃহীত। অন্যান্য নির্ভরযোগ উৎসের মধ্যে বিশ্ববিদ্যালয়ের পাঠ্যবই, স্বীকৃত প্রকাশনার প্রকাশ, ম্যাগাজিন, জার্নাল ও প্রধান সংবাদপত্র ইত্যাদি। (সর্তক থাকুন কিছু কিছু সংস্থা ও সংবাদমাধ্যম তাদের নিজস্ব ব্লগ পরিচালনা করে থাকে সেগুলো সম্ভবত নির্ভরযোগ্য যদি তাদের প্রফেশনাল লেখক দ্বারা লিখত হয় কিন্তু পাঠকদের দ্বারা লিখিত পোস্ট উল্লেখযোগ্য হিসেবে ধরা হয় না।)  নিজ প্রকাশিত মিডিয়া, যেখানে লেখক ও প্রকাশক একই, যেমন, বই, প্যাটান্ট, নিউজলেটার, ব্যক্তিগত ওয়েবসাইট, ওপেন উইকি, ব্যক্তিগত ব্লগ বা টুইট উৎস হিসেবে গ্রহনযোগ্য নয়। যাইহোক যদি একজন লেখকের পূর্বের রেকর্ড তৃতীয় পক্ষ দ্বারা পরীক্ষীত থাকে তাহলে তাদের লেখা উৎস হিসেবে গ্রহন করা যেতে পারে তারপরও তৃতীয় পক্ষের উৎসের উপরই জোড় দেওয়া হয়।   এছাড়াও খেয়াল রাখবেন উৎসের কিছু অংশ হয়তবা নির্ভরযোগ্য কিন্তু সবটুকু নাও হতে পারে। সেক্ষেত্রে আপনি সবসময় সবচেয়ে রির্ভরযোগ্য উৎস যোগের চেষ্ঠা করবেন। জীবীত ব্যক্তির জীবনীর ক্ষেত্রে সবচেয়ে উল্লেখযোগ্য উৎস ব্যবহার করতে হয়। অন্যদিকে নিজ প্রকাশিত মিডির উৎস মাঝে মাঝে তাদের ব্যক্তিগত তথ্যরে জন্য ব্যবহার করা যেতে পারে।  এটি একটি সাধারন নীতিমালা কিন্তু নির্ভরযোগ্য উৎসের বিস্তারিতে এখানে কাভার করা সম্ভব নয়। আপনি আরো বেশি তথ্য জানতে পারবেন উইকিপিডিয়া:যাচাইযোগ্যতা ও উইকিপিডিয়া:নির্ভরযোগ্য উৎস পাতায়।
ধনরাজ পরিমল নাথওয়ানি (জন্ম ৫ ফেব্রুয়ারি ১৯৮৬) একজন ভারতীয় শিল্পপতি এবং ক্রীড়া প্রশাসক, যিনি রিলায়েন্স ইন্ডাস্ট্রিজ লিমিটেডের গ্রুপ প্রেসিডেন্ট।   তিনি গুজরাট ক্রিকেট অ্যাসোসিয়েশনের সভাপতিও।     শিক্ষা  নাথওয়ানি লন্ডনের রিজেন্টস বিজনেস স্কুল থেকে ব্যবসা নিয়ে পড়াশোনা করেছেন।  স্নাতক শেষ করার পর, তিনি রিলায়েন্স ইন্ডাস্ট্রিজে গ্রুপ সিনিয়র ভাইস প্রেসিডেন্ট পদে যোগ দেন।    কর্মজীবন  ২০১৭ সালে, নাথওয়ানি গুজরাট স্টেট ফুটবল অ্যাসোসিয়েশনের সভাপতি নির্বাচিত হন।  সেপ্টেম্বরে তিনি গুজরাট ক্রিকেট অ্যাসোসিয়েশনের সহ-সভাপতি নির্বাচিত হন।  নরেন্দ্র মোদী স্টেডিয়াম, আহমেদাবাদ নির্মাণের মূল দলের অংশ ছিলেন নাথওয়ানি।   নাথওয়ানি দ্বারকা দেবস্থান সমিতির ভাইস-চেয়ারম্যান যেটি দ্বারকাধীশ মন্দির পরিচালনা করে এবং ভক্তদের সুবিধার জন্য মন্দিরের চারপাশে সুবিধার উন্নয়ন করে।  তিনি রিলায়েন্স গ্রুপ সাপোর্ট সার্ভিসেস প্রাইভেট লিমিটেডের পরিচালক হিসাবেও কাজ করেন যা শিল্প ইউনিটগুলিতে কাস্টমাইজড সুরক্ষা সমাধান সরবরাহ করে।    তথ্যসূত্র   বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় শিল্পপতি
মহুয়া বাংলা  ছিল বাংলা ভাষায় সম্প্রচারিত একটি সাধারণ বিনোদনমূলক চ্যানেল, যেটি মহুয়া মিডিয়া প্রাইভেট লিমিটেড কর্তৃক পরিচালনা করা হত।  চ্যানেলের ইতিহাস মহুয়া মিডিয়া প্রাঃ লিমিটেড মালিকানাধীন ভোজপুরী চ্যানেলটি চালু করার পরে কলকাতায় মহুয়া বাংলা নাম নিয়ে নতুনভাবে বাংলা চ্যানেল চালু করা হয়। ২০১০ সালের ৯ জুলাই তারিখে কলকাতায় অফিসিয়ালি এমএমপিএল কর্তৃৃক একটি সংবাদ সম্মেলনের আয়োজন করে এবং এবং তাদের চ্যানেলের লোগো উন্মোচন করে চ্যানেলটি চালু করে দেওয়া হয়।Bengali GEC space gets a new player in Mahuaa Bangla (ইংরেজি ভাষায়)। ১০ জুলাই ২০১১।  আরও দেখুন  স্টার জলসা  বাংলাভিশন  তথ্যসূত্র  বহিঃসংযোগ  অফিসিয়াল মহুয়া বাংলা ওয়েবসাইট  বিষয়শ্রেণী:ভারতে বাংলা ভাষার টেলিভিশন চ্যানেল বিষয়শ্রেণী:ভারতের টেলিভিশন চ্যানেল বিষয়শ্রেণী:বাংলা ভাষার টেলিভিশন চ্যানেল বিষয়শ্রেণী:কলকাতার গণমাধ্যম বিষয়শ্রেণী:২০১০-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:কলকাতার টেলিভিশন স্টেশন বিষয়শ্রেণী:২০১০-এ পশ্চিমবঙ্গে প্রতিষ্ঠিত বিষয়শ্রেণী:ভারতের বিলুপ্ত টেলিভিশন চ্যানেল
রিংকু সিং (জন্মঃ ১২ অক্টোবর, ১৯৯৭) হলেন একজন ভারতীয় ক্রিকেটার যিনি ঘরোয়া ক্রিকেটে উত্তর প্রদেশের হয়ে এবং আইপিএলে কলকাতা নাইট রাইডার্সের হয়ে খেলেন। তিনি একজন বাঁহাতি ব্যাটসম্যান এবং খন্ডকালীন ডানহাতি অফ ব্রেক বোলার। তিনি অনূর্ধ্ব -১৬, অনূর্ধ্ব -১৯ এবং অনূর্ধ্ব -২৩ স্তরে উত্তর প্রদেশ এবং অনূর্ধ্ব -১৯ স্তরে কেন্দ্রীয় অঞ্চলকে প্রতিনিধিত্ব করেছিলেন। তিনি মার্চ, ২০১৪তে ১৬ বছর বয়সে উত্তর প্রদেশের হয়ে লিস্ট এ ক্রিকেটে অভিষিক্ত হন এবং ৮৩ রানের একটি ইনিংস খেলেন যা ছিল সেই ম্যাচের একক কোন ব্যাটসম্যানের সর্বোচ্চ রান। ৫ নভেম্বর, ২০১৬ তারিখে ২০১৬-১৭ রঞ্জি ট্রফিতে উত্তরপ্রদেশের হয়ে প্রথম শ্রেণির ক্রিকেটে তার অভিষেক হয়।  ফেব্রুয়ারি, ২০১৭তে কিংস ইলেভেন পাঞ্জাব তাকে ১০ লাখ টাকায় ২০১৭ ইন্ডিয়ান প্রিমিয়ার লিগের জন্য কিনে নেয়। জানুয়ারী, ২০১৮তে আইপিএলের নিলামে কলকাতা নাইট রাইডার্স তাকে কিনে নেয়। ২০১৮-১৯ রঞ্জি ট্রফির গ্রুপ পর্বে ৯ ম্যাচে ৮০৩ রান করে তিনি উত্তর প্রদেশের হয়ে সর্বোচ্চ রান সংগ্রাহক হন। ১০ ম্যাচে ৯৫৩ রান করে তিনি টুর্নামেন্ট শেষ করেন।  বিনা অনুমতিতে আবুধাবির রমজান টি-টোয়েন্টি টুর্নামেন্টে অংশ নেওয়ার জন্য ২০১৯ সালের ৩০মে ভারতের ক্রিকেট নিয়ন্ত্রণ বোর্ড (বিসিসিআই) সিংয়ের উপর তিন মাসের নিষেধাজ্ঞা আরোপ করে।   তথ্যসূত্র    বহিঃসংযোগ       বিষয়শ্রেণী:কলকাতা নাইট রাইডার্সের ক্রিকেটার বিষয়শ্রেণী:উত্তরপ্রদেশের ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৭-এ জন্ম বিষয়শ্রেণী:২০২২ এশিয়ান গেমসের পদক বিজয়ী  en:Rinku Singh (cricketer)
মারিয়া মান্দা (জন্ম ২০০৩) হলেন একজন বাংলাদেশী নারী ফুটবল খেলোয়াড়। মারিয়া বাংলাদেশি নারীদের ফুটবলের মধ্যমাঠের খেলোয়াড়। তিনি বাংলাদেশ জাতীয় ফুটবল দলের সদস্যা এবং একই সঙ্গে তিনি ময়মনসিংহের কলসিন্দুর উচ্চ বিদ্যালয় দলেও খেলেন। তিনি ২০১৫ সালে নেপালে অনুষ্ঠিত এএফসি অনূর্ধ্ব-১৪ নারী আঞ্চলিক চ্যাম্পিয়নশীপ – দক্ষিণ ও মধ্যাঞ্চল ও ২০১৬ সালে তাজিকিস্তানে অনুষ্ঠিত এএফসি অনূর্ধ্ব-১৪ নারী আঞ্চলিক চ্যাম্পিয়নশীপ – দক্ষিণ ও মধ্যাঞ্চল -এ বিজয়ী বাংলাদেশ অনূর্ধ্ব-১৪ দলের সদস্য ছিলেন। রক্ষণভাগের খেলোয়াড় হিসেবে তিনি বাংলাদেশ অনূর্ধ্ব-১৭-এর অধীনে সম্প্রতি ২০১৭ সালে এএফসি অনূর্ধ্ব-১৬ নারী আঞ্চলিক চ্যাম্পিয়নশীপ খেলেছেন।  প্রাথমিক জীবন মারিয়া মান্দার জন্ম ২০০৩ সালের ১০ মে তারিখে ময়মনসিংহ জেলার ধোবাউড়ার কলসিন্দুরে।  খেলোযাড়ী জীবন মারিয়া মান্দার ২০১১ সালে ফুটবলে হাতেখড়ি হয়। ২০১৩ সালে ধোবাউড়ার বিখ্যাত কলসিন্দুর সরকারি প্রাথমিক বিদ্যালয়ের প্রথম চ্যাম্পিয়ন হয়। মারিয়া সেই দলের একজন সদস্য ছিলেন। বাংলাদেশ অনূর্ধ্ব-১৫ দলের অধিনায়ক মারিয়া মান্দা। তার নেতৃত্বেই ভারতকে হারিয়ে অপরাজিত চ্যাম্পিয়ন হলো বাংলাদেশ। ২০১৪ সালে অনূর্ধ্ব-১৪ জাতীয় দলে ডাক পান মারিয়া। তাজিকিস্তানে অনুষ্ঠিত এএফসি অনূর্ধ্ব-১৪ আঞ্চলিক চ্যাম্পিয়নশিপে তার সহ-অধিনায়কত্বেই চ্যাম্পিয়ন হয় বাংলাদেশ। এএফসি অনূর্ধ্ব-১৬ বাছাইপর্বে অপরাজিত চ্যাম্পিয়ন দলের সহ-অধিনায়কও মারিয়া। এরপর জায়গা করে নেন মূল জাতীয় দলে। শিলিগুড়িতে অনুষ্ঠিত সাফ বাংলাদেশের রানার্সআপ হওয়ার পেছনে ছোট মারিয়ার অবদান কম নয়। যার ফলে অনূর্ধ্ব-১৫ সাফে তার বাহুতেই বেঁধে দেওয়া হয় বাংলাদেশের আর্মব্যান্ড। এরপরের গল্পটা তো পুরো বাংলাদেশ দেখল। মারিয়ার হাত ধরে অপরাজিত চ্যাম্পিয়ন হলো বাংলাদেশ। দক্ষিণ এশিয়ার ফুটবলে সাম্রাজ্য গেড়ে বসা ভারতকে একই টুর্নামেন্টে হারাল দুই-দু'বার।  পুরস্কার ও সম্মাননা  আরও দেখুন  বাংলাদেশ অনূর্ধ্ব-১৭ জাতীয় নারী ফুটবল দল   তথ্যসূত্র   বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী নারী ফুটবলার বিষয়শ্রেণী:বসুন্ধরা কিংস নারী দলের ফুটবলার বিষয়শ্রেণী:ময়মনসিংহ জেলার ব্যক্তি বিষয়শ্রেণী:বাংলাদেশের আন্তর্জাতিক নারী ফুটবলার বিষয়শ্রেণী:বসুন্ধরা কিংসের ফুটবলার বিষয়শ্রেণী:নারী ফুটবল মধ্যমাঠের খেলোয়াড় বিষয়শ্রেণী:বাংলাদেশী খ্রিস্টান বিষয়শ্রেণী:দক্ষিণ এশীয় গেমসে ব্রোঞ্জপদক বিজয়ী বাংলাদেশী বিষয়শ্রেণী:দক্ষিণ এশীয় গেমসে ফুটবলে পদক বিজয়ী বিষয়শ্রেণী:২১শ শতাব্দীর বাংলাদেশী নারী ক্রীড়াবিদ
আহমেদ খলিল (জন্ম: ২১ ডিসেম্বর ১৯৯৪) হলেন তিউনিসিয়ার একজন পেশাদার ফুটবলার, যিনি তিউনিসিয়ার ক্লাব ক্লাব আফ্রিকাইন এবং তিউনিসিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন।   ক্লাব ক্যারিয়ার  খলিল জেএস খাইরুয়ান এবং ক্লাব আফ্রিকাইনের হয়ে খেলেছেন।   আন্তর্জাতিক ক্যারিয়ার  তিনি ২০১৬ সালে, তিউনিসিয়া জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। তিনি ২০১৭ আফ্রিকা কাপ অফ নেশন্সে তিউনিসিয়া দলের হয়ে খেলেন। ২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।   তথ্যসূত্র    বহিঃসংযোগ       বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:তিউনিসীয় ফুটবলার বিষয়শ্রেণী:তিউনিসিয়ার আন্তর্জাতিক ফুটবলার বিষয়শ্রেণী:JS Kairouan players বিষয়শ্রেণী:ক্লাব আফ্রিকাঁর খেলোয়াড় বিষয়শ্রেণী:Tunisian Ligue Professionnelle 1 players বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:২০১৭ আফ্রিকা কাপ অব নেশন্সের খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
গুরু অমর দাশ (গুরুমুখী: ਗੁਰੂ ਅਮਰ ਦਾਸ, প্রতিবর্ণীকরণ: ; ৫ মে ১৪৭৯ – ১ সেপ্টেম্বর ১৫৭৪), কখনও কখনও গুরু অমরদাশ নামেও বানান করা হয়, হলেন শিখধর্মের দশ গুরুর তৃতীয় গুরু যিনি ১৫৫২ সালের ২৬ মার্চ ৭৩ বছর বয়সে  শিখ গুরু হন।  শিখ (সংস্কৃতি : শিষ্য) হওয়ার পূর্বে তিনি তার ভাতিজার স্ত্রী বিবি আমরোর মুখে গুরু নানক রচিত একটি স্তোত্র পাঠ শুনে গভীরভাবে এতে প্রবেশ করেন। আমরো ছিলেন শিখদের তৎকালীন গুরু এবং শিখদের দ্বিতীয় গুরু গুরু অঙ্গদের কন্যা। অমর দাশ আমরোকে তার পিতার সাথে তার পরিচয় করিয়ে দিতে পীড়াপীড়ি করেন এবং ১৫৩৯ সালে অমর দাশ তার ষাট বছর বয়সে ১৫৩৯ সালে গুরু অঙ্গদের  সাাথে প্রথমবারের মতো সাক্ষাৎ করে নিজেকে গুরুর নিকট সমর্পণ করার মাধ্যমে একজন শিখ হয়ে ওঠেন। ১৫৫২ সালে গুরু অঙ্গদের মৃত্যুর পূর্বে তিনি তাকে শিখধর্মের তৃতীয় গুরু হিসাবে উত্তরাধিকারী মনোনীত করে যান।  গুরু অমর দাশ গুরুদের শিক্ষাদানের পদ্ধতি আবিষ্কার করার ক্ষেত্রে একজন গুরুত্বপূর্ণ ব্যক্তিত্ত্ব যিনি প্রশিক্ষিত স্বেচ্ছাসেবী মনোনয়নের মাধ্যমে মঞ্জি ব্যবস্থার প্রবর্তন করেন যেটি কালক্রমে প্রসারিত হয়ে সমকালীন সমাজেও প্রচলিত রয়েছে। তিনি একটি পুথিঁতে স্তোত্র রচনা এবং পরিমার্জন করে আদি গ্রন্থ সৃষ্টিতে ভূমিকা রাখেন।  অমর দাশ শিখদের গুরু হিসেবে তার ৯৫ বছর বয়স পর্যন্ত দায়িত্ব পালন করেন এবং এরপর তার জামাতা ভাই জেতাকে, পরবর্তীকালে যিনি গুরু রাম দাশ নামে পরিচিত লাভ করেন, তার উত্তরাধিকারী হিসাবে মনোনয়ন দেন।   প্রাথমিক জীবন   পারিবারিক পরিচিতি  অমর দাশ ১৪৭৯ সালের ৫ মে তারিখে তৎকালীন ভারতের পাঞ্জাবের (বর্তমান অমৃতসর জেলা) বাসারকি গ্রামে জন্মগ্রহণ করেন। তার পিতার নাম তেজ বান বল্ল এবং মাতার নাম ভক্ত কাউর (সুলক্ষ্মীনী, লক্ষ্মী দেবী বা রূপ কাউর নামেও পরিচিত)। তার দাদার নাম হরি দাশ। তার পরিবার ক্ষত্রিয় জাতিগোষ্ঠীর বল্ল গোত্রের। অমর দাশ ছিলেন চার পুত্রের মধ্যে জেষ্ঠ্য। তিনি কৃষি এবং বাণিজ্য কর্মকাণ্ডে জড়িত ছিলেন।   তথ্যসূত্র    বহিঃসংযোগ   বিষয়শ্রেণী:শিখ গুরু
আখমাদ কাদিরভ মসজিদ (রুশ: Мечеть Ахмата Кадырова, মেখেত আখমাতা কাদিরোভা; চেচেন: Кадыров Ахьмадан цӀарах дина маьждиг) হল চেচনিয়ার রাজধানী গ্রোজনিতে অবস্থিত একটি ঐতিহাসিক মসজিদ। এটি রাশিয়ার অন্যতম বৃহৎ মসজিদhttp://www.regnum.ru/news/1071117.html এবং সরকারিভাবে এটি "চেচনিয়ার হৃদয়" নামে পরিচিত (রুশ: Сердце Чечни, সারডটস চেচনি; চেচেন: Нохчийчоьнан дог)।  স্ব-ঘোষিত চেচেন প্রজাতন্ত্র ইচকেরিয়ার মুফতি ও চেচনিয়া প্রজাতন্ত্রের প্রথম রাষ্ট্রপতি আখমাদ কাদিরভের নামানুসারে মসজিদটির নামকরণ করা হয়েছে, তিনি কোনিয়ার মেয়রের সাহায্যে এটির নির্মাণ কাজ শুরু করেছিলেন। ইস্তাম্বুলের সুলতান আহমেদ মসজিদের অনুকরণে ৬২-মিটার (২০৩ ফুট) উঁচু উঁচু মিনারসহ মসজিদটির নকশা তৈরি করা হয়েছে।  ২০০৮ সালের ১৬ অক্টোবর আনুষ্ঠানিকভাবে মসজিদটি খোলা হয় এবং উদ্ভোধন অনুষ্ঠানে চেচেন নেতা রমজান কাদিরভ উপস্থিত ছিলেন। মসজিদটি সুনযা নদীর মনোরম তীরে একটি বিশাল পার্কের (১৪ হেক্টর) মাঝখানে অবস্থিত এবং এটি একটি ইসলামী স্থাপত্য কমপ্লেক্সের অংশ। এটি মসজিদ ছাড়াও রুশ ইসলামি বিশ্ববিদ্যালয় কুন্তা-হাজী ও চেচনিয়া প্রজাতন্ত্রের মুসলমানদের আধ্যাত্মিক প্রশাসন নিয়ে গঠিত।  মসজিদটি ঐতিহ্যবাহী উসমানীয় শৈলীতে নির্মিত হয়েছে। মসজিদের কেন্দ্রীয় কক্ষ্যটি একটি বিশাল গম্বুজ দ্বারা আবৃত (ব্যাস - ১৬ মিটার, উচ্চতা - ৩২ মিটার)। চারটি মিনারের উচ্চতা ৬২ মিটার, এগুলি দক্ষিণ রাশিয়ার কয়েকটি সর্বোচ্চ মিনারগুলোর মধ্যে একটি। মসজিদের বাহির এবং ভিতরের দেয়ালগুলি মার্বেল, ট্র্যাভারটাইন পাথর দিয়ে তৈরি করা হয়েছে। এর ভিতরের অংশ সাদা মার্বেলে সজ্জিত করা হয়েছে। মসজিদটির আয়তন ৫০০০ বর্গমিটার এবং দশ হাজারেরও বেশি মানুষ একসাথে নামাজ আদায় করতে পারে। একই সংখ্যক মানুষ গ্রীষ্মে মসজিদ সংলগ্ন গ্যালারী ও এলাকায় নামাজ পড়তে পারে।   বৈশিষ্ট্য  ইস্তাম্বুলের ব্লু মসজিদের অনুকরণে এর নকশা তৈরি করা হয়েছে।  মসজিদটি নির্মাণের সময় সর্বশেষ প্রযুক্তি ব্যবহার করা হয়েছে। বাহির এবং ভিতরের দেয়াল মার্বেল-ট্র্যাভারটাইনের, এবং মসজিদের ভিতরের অংশ মার্মারা সাগরের (তুরস্কের বালিকেসিরের নিকটে) মার্মারা আদাসি দ্বীপের সাদা মার্বেল দ্বারা সজ্জিত। প্যাটার্নযুক্ত অঙ্কনে স্থায়িত্ব বৃদ্ধির জন্য বিশেষ বস্তুর সাথে কৃত্রিম এবং প্রাকৃতিক রঙের মিশ্যণ ব্যবহৃত হয়েছে (কমপক্ষে ৫০ বছর টেকসই হবে)। কুরআন শরীফের আয়াত লেখার জন্য সর্বোচ্চ মানের স্বর্ণ ব্যবহার করা হয়েছে।   মজার তথ্য  এই মসজিদে এক সাথে দশ হাজার মুসল্লি নামাজ পড়তে পারেন। এর অর্থ হ'ল রাশিয়ার বৃহত্তম মসজিদের দাবী সঠিক নয়, যেমন- দাগেস্তানের মাখাচকালা গ্র্যান্ড মসজিদে ১৫,০০০ থেকে ১৭,০০০ মুসল্লি নামাজ পড়তে পারেন।  ২০১৫ সালে গ্যাবন মসজিদ এবং আখমাত কাদিরভের ছবি সংবলিত একটি ১০০০ ফ্রাঙ্কের স্মারক মুদ্রা প্রকাশ করে।   আরও দেখুন    রাশিয়ায় ইসলাম  রাশিয়ার মসজিদের তালিকা   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:রাশিয়ার মসজিদ বিষয়শ্রেণী:এশিয়ার মসজিদ বিষয়শ্রেণী:২০০৮-এ প্রতিষ্ঠিত বিষয়শ্রেণী:২০০৮-এ সম্পন্ন মসজিদ বিষয়শ্রেণী:উসমানীয় মসজিদ বিষয়শ্রেণী:২১শ শতাব্দীর মসজিদ
আর্বী () ভারতের মহারাষ্ট্র রাজ্যের ওয়ার্ধা জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৮২৮ মিটার (২৭১৬ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে অরউই শহরের জনসংখ্যা হল ৪০,৫৬৮ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭৮%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে অরউই এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
ইকুয়েডরীয় ফুটবল ফেডারেশন (, ; এছাড়াও সংক্ষেপে এফইএফ নামে পরিচিত) হচ্ছে ইকুয়েডরের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২৫ সালে প্রতিষ্ঠিত হয়েছে। এটি প্রতিষ্ঠার ১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২ বছর পর ১৯২৭ সালে সংস্থাটি তাদের আঞ্চলিক সংস্থা কনমেবলের সদস্যপদ লাভ করে। এই সংস্থার সদর দপ্তর ইকুয়েডরের রাজধানী কুইতোয় অবস্থিত।  এই সংস্থাটি ইকুয়েডরের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে ইকুয়েডরীয় সেরি আ, ইকুয়েডরীয় সেরি বি, কোপা ইকুয়েডর এবং সুপারকোপা ইকুয়েডরের মতো প্রতিযোগিতার সকল কার্যক্রম পরিচালনা করে। বর্তমানে ইকুয়েডরীয় ফুটবল ফেডারেশনের সভাপতির দায়িত্ব পালন করছেন ফ্রান্সিস্কো এগাস এবং সাধারণ সম্পাদকের দায়িত্ব পালন করছেন গুস্তাবো সিলিকোভিচ।   কর্মকর্তা    অবস্থান  নাম সভাপতি  ফ্রান্সিস্কো এগাস সহ-সভাপতি  হাইমে এস্ত্রাদা সাধারণ সম্পাদক  গুস্তাবো সিলিকোভিচ কোষাধ্যক্ষ  মারিসোল কোরাল গণমাধ্যম এবং যোগাযোগ পরিচালক  সিন্থিয়া বারাতাও প্রযুক্তিগত পরিচালক  ফের্নান্দো বোকা ফুটসাল সমন্বয়কারী  দিমাস পালমা জাতীয় দলের কোচ (পুরুষ)   জাতীয় দলের কোচ (নারী)  এমিলি লিমা রেফারি সমন্বয়কারী  মারিও সানচেস   তথ্যসূত্র    বহিঃসংযোগ       ফিফা-এ ইকুয়েডরীয় ফুটবল ফেডারেশন      বিষয়শ্রেণী:১৯২৫-এ ইকুয়েডর-এ প্রতিষ্ঠিত বিষয়শ্রেণী:১৯২৫-এ প্রতিষ্ঠিত ক্রীড়া সংস্থা বিষয়শ্রেণী:ইকুয়েডরের ক্রীড়া নিয়ন্ত্রণ সংস্থা বিষয়শ্রেণী:ইকুয়েডরের ফুটবল পরিচালনা পরিষদ বিষয়শ্রেণী:কনমেবলের সদস্য বিষয়শ্রেণী:ইকুয়েডরে ফুটবল
অন্তরক জ্যামিতি অন্তরক জ্যামিতি • অন্তরীকরণযোগ্য প্রজগৎ • রিমানীয় প্রজগৎ • সংযোজন •  টেনসর ক্যালকুলাস • প্রভূমিতি •  প্রতিসম জগৎ • জি-সংগঠন • জটিল প্রজগৎ • কেলার প্রজগৎ • হারমনিক যোগজ • বক্ররেখা ও তলের অন্তরক জ্যামিতি • রিমানীয় উপ-প্রজগৎ • ন্যূনতম উপ-প্রজগৎ • হারমনিক চিত্রণ • মোর্স তত্ত্ব • ফিন্সলার জগৎ • যোগজ জ্যামিতি • জিগেল ডোমেন • ছদ্মসমরূপী জ্যামিতি • বর্ণালী জ্যামিতি • সামগ্রিক বিশ্লেষণ Category:গণিত বিষয়ক টেমপ্লেট বিষয়শ্রেণী:পরিভ্রমণ বাক্স
জন লুইস হল একজন মার্কিন পদার্থবিজ্ঞানী। তিনি ২০০৫ সালে পদার্থবিজ্ঞানে নোবেল পুরস্কার লাভ করেন।   জীবনী  হল কলোরাডোর ডেনভারে জন্মগ্রহণ করেন। তিনি কার্নেগী ইন্সটিটিউট অব টেকনোলজি থেকে পদার্থবিজ্ঞানে ১৯৫৬ সালে বিএস, ১৯৫৮ সালে এমএস এবং ১৯৬১ সালে পিএইচডি ডিগ্রি অর্জন করেন। http://jila.colorado.edu/hall/onepage.htmlhttp://jila.colorado.edu/hall/hall.pdf   তথ্যসূত্র    The Nobel Prize in Physics 2005  CV and publication list  National Institute of Standards and Technology (NIST)  JILA  U.S. Patent 6201638 Comb generating optical cavity that includes an optical amplifier and an optical modulator (John Lewis Hall)  Hall's website  Group photograph taken at Lasers '92 including, right to left, Marlan Scully, Willis Lamb, John L. Hall, and F. J. Duarte.  বিষয়শ্রেণী:১৯৩৪-এ জন্ম বিষয়শ্রেণী:জীবিত ব্যক্তি বিষয়শ্রেণী:গ্লাসগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন নোবেল বিজয়ী বিষয়শ্রেণী:মার্কিন পদার্থবিজ্ঞানী বিষয়শ্রেণী:আলোক পদার্থবিজ্ঞানী বিষয়শ্রেণী:লেজার গবেষক বিষয়শ্রেণী:কার্নেগী মেলন বিশ্ববিদ্যালয়ের প্রাক্তন শিক্ষার্থী বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:ডেনভার, কলোরাডো থেকে মানুষ বিষয়শ্রেণী:অপটিক্যাল সোসাইটির সদস্য বিষয়শ্রেণী:অপটিক্যাল সোসাইটির সভ্য বিষয়শ্রেণী:কমার্স স্বর্ণ পদক বিভাগ বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:আলেকজান্ডার ফন হুম্বোল্ট ফেলোগণ বিষয়শ্রেণী:ইউনিভার্সিটি অব কলোরাডো বোল্ডারের শিক্ষক বিষয়শ্রেণী:ডেনভারের ব্যক্তি বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
Ship classesGroupTemplateRef articleExampleafter member shiparticle hyphenatedafter themearticle hyphenatedGeneral ship prefixesGroupTemplateRef articleExamplegenericany prefix or civilGas turbine shipscivilHigh-speed craftcivil ( )Motor shipscivil ( )Motor vesselscivil ( )Motor yachtscivilPaddle steamerscivilRoyal Mail Shipscivil ( )Research vesselscivilSailing bargescivil ( )Steamshipscivil ( )Sailing vesselscivil ( )Sailing vesselscivilTwin-screw steamersInternational navy and government ship prefixesGroupTemplateRef articleExampleAlgerian National Navy shipsRoyal Australian Navy shipsRoyal Bahamas Defence Force shipsBangladesh Navy shipsRoyal Brunei Navy shipsRoyal Canadian Navy shipsCanadian Coast Guard shipsColombian Navy shipsRoyal Danish Navy shipsEcuadorian Navy shipsEgyptian Navy shipsEstonian Navy shipsRepublic of Fiji Naval Service shipsFinnish Navy shipsHellenic Navy shipsGerman Navy and Kriegsmarine submarinesImperial German Navy and Austro-Hungarian Navy shipsImperial German Navy and Austro-Hungarian Navy submarinesIcelandic Coast Guard shipsIndian Navy shipsIndonesian Navy shipsIrish Navy shipsImperial Japanese Navy and Imperial Japanese Army submarinesJapan Maritime Self-Defense Force shipsJapan Maritime Self-Defense Force ships (older)Royal Netherlands Navy shipsRoyal New Zealand Navy shipsNigerian Navy shipsRoyal Norwegian Navy shipsPapua New Guinean Navy shipsPeruvian Navy shipsPhilippine Navy shipsPhilippine Navy ships (older)Polish Navy shipsPortuguese Navy shipsRomanian Navy shipsRepublic of Singapore Navy shipsSouth African NavyUnion of South Africa NavyRepublic of Korea Navy shipsSwedish Navy shipsRoyal Thai Navy shipsTurkish Naval Forces shipsRoyal Navy shipsRoyal Navy trawlersRoyal Fleet Auxiliary shipsUS Army transport shipsUS Coast Guard CutterUS Naval ShipUS Revenue-Marine and US Revenue Cutter ServiceUS Navy shipUS Army VesselCategory:Documentation shared content templates Category:WikiProject Ships templates
সাজিদ কামরান খান (জন্ম: ২৩ নভেম্বর ১৯৭০) একজন ভারতীয় চলচ্চিত্র পরিচালক, টেলিভিশন উপস্থাপক, কৌতুকাভিনেতা এবং অভিনেতা, যিনি হিন্দি চলচ্চিত্র শিল্পে কাজ করেন। তিনি হেই বেবি (২০০৭), হাউজফুল (২০১০), হাউজফুল ২ (২০১২), হামশাকালস (২০১৪) সহ বিভিন্ন চলচ্চিত্র নির্মাণের জন্য পরিচিত। তিনি ভারতীয় আপাতবাস্তব টেলিভিশন অনুষ্ঠান নাচ বলিয়ে-তে বিচারক হিসেবেও কাজ করেছেন। তিনি নৃত্য পরিকল্পক ফারাহ খানের ভাই।   প্রারম্ভিক জীবন  সাজিদ খান ভারতের মহারাষ্ট্রের মুম্বইতে জন্মগ্রহণ করেন। তিনি প্রয়াত ভারতীয় অভিনেতা কামরান খান এবং মেনকা খানের ছেলে। সাজিদের বোন ফারাহ খান একজন নৃত্য পরিকল্পক, পরিচালক, প্রযোজক এবং অভিনেত্রী। প্রাক্তন অভিনেত্রী হানি ইরানি ও ডেইজি ইরানি সাজিদের মায়ের বোন (খালা) এবং চলচ্চিত্র নির্মাতা ফারহান আখতার ও জোয়া আখতার তার খালাতো ভাই-বোন।  সাজিদ মুম্বইয়ের মানেকজি কুপার স্কুল থেকে প্রাথমিক শিক্ষা শেষ করেন এবং মিঠিবাই কলেজ থেকে স্নাতক হন।   ব্যক্তিগত জীবন  ২০১১ সালে হাউসফুল ২ চলচ্চিত্র নির্মাণের সময় সাজিদ অভিনেত্রী জ্যাকলিন ফার্নান্দেজের সাথে প্রেমের সম্পর্ক শুরু করেন। ২০১৩ সালের মে মাসে তাদের বিচ্ছেদ হয়।   যৌন হয়রানির অভিযোগ  ভারতে মিটু (MeToo) আন্দোলনের পরিপ্রেক্ষিতে ২০১৮ সালের অক্টোবর থেকে সাজিদের বিরুদ্ধে বেশ কয়েকজন মহিলা সহকর্মী যৌন হয়রানির অভিযোগ আনা শুরু করেন। যে মহিলারা তার বিরুদ্ধে যৌন হয়রানির অভিযোগ করেছেন, তাদের মধ্যে রয়েছেন মন্দানা করিমি, সালোনি চোপড়া, র‍্যাচেল হোয়াইট, সিমরান সুরি, মেরিনা কুয়ার, অহনা কুমরা, ডিম্পল পাওলা, শার্লিন চোপড়া এবং সাংবাদিক কারিশমা উপাধ্যায়।  অভিযোগের ভিত্তিতে ইন্ডিয়ান ফিল্ম অ্যান্ড টেলিভিশন ডিরেক্টরস অ্যাসোসিয়েশন সাজিদকে চলচ্চিত্র পরিচালনা থেকে নিষেধাজ্ঞা দিয়েছিল। এক বছর পরে ১০ ডিসেম্বর ২০১৯-এ এই নিষেধাজ্ঞা প্রত্যাহার করা হয়।   চলচ্চিত্রের তালিকা  বছরশিরোনাম পরিচালক লেখক২০০৬ ডরনা জরুরি হ্যায়  ২০০৭ হেই বেবি  ২০১০ হাউজফুল  ২০১২ হাউজফুল ২  ২০১৩ হিম্মতওয়ালা  ২০১৪ হামশাকালস     অভিনেতা হিসেবে   বছর শিরোনাম ভূমিকা টীকা ১৯৯৮  ঝুঠ বোলে কাউয়া কাটে চাঙ্কি  ২০০৪  ম্যায় হুঁ না  "গোরি গোরি" গানে ব্যান্ড সদস্য  ক্ষণিক চরিত্রাভিনয় ২০০৪  মুঝসে শাদী করোগী  নিজ  ক্ষণিক চরিত্রাভিনয় ২০১৪  হ্যাপি নিউ ইয়ার  নিজ  ক্ষণিক চরিত্রাভিনয়   টেলিভিশন   বছর  শিরোনাম  ভূমিকা  টীকা  সূত্র১৯৯৫ম্যায় ভি ডিটেক্টিভউপস্থাপক১৯৯৬–২০০৭ইক্কে পে ইক্কাউপস্থাপক১৯৯৭খেল খেল মেঁউপস্থাপক১৯৯৭–২০০১কেহনে মে কিয়া হর্জ হ্যায়উপস্থাপক২০০৩সাজিদ নাম্বার ওয়ানউপস্থাপক২০০৪সব কুছ হো সাকতা হ্যায়উপস্থাপক২০০৫সুপার সেলউপস্থাপক২০০৭–২০০৮চ্যাম্পিয়ন চালবাজ নাম্বার ওয়ানবিচারক২০০৮সিতারে জমিন পরউপস্থাপক২০০৮সাজিদ'স সুপারস্টার্সউপস্থাপক২০১০ইন্ডিয়া'স গট ট্যালেন্টবিচারকমৌসুম ২২০১২–২০১৪নাচ বলিয়েবিচারকমৌসুম ৫–৬২০১৩তারক মেহতা কা উল্টা চশমানিজঅতিথি২০১৫কমেডি নাইটস উইথ কপিলঅতিথি২০১৫–২০১৬ইন্ডিয়া'স বেস্ট ড্রামেবাজবিচারক২০১৬ইয়ারোঁ কি বারাতউপস্থাপক২০২২–২০২৩ বিগ বস ১৬ প্রতিযোগী ১০ম স্থান   তথ্যসূত্র    বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:১৯৭০-এ জন্ম বিষয়শ্রেণী:ভারতীয় টেলিভিশন অভিনেতা বিষয়শ্রেণী:মুম্বইয়ের অভিনেতা বিষয়শ্রেণী:ভারতীয় পুরুষ চিত্রনাট্যকার বিষয়শ্রেণী:হিন্দি ভাষার চলচ্চিত্র পরিচালক বিষয়শ্রেণী:মুম্বইয়ের চলচ্চিত্র পরিচালক বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী বিষয়শ্রেণী:বয়স বিতর্ক